recursal/SuperWikiNEXT-32B huggingface dataset:
Անվան այլ կիրառումների համար տե՛ս՝ Ալեքսանդր Թադևոսյան (այլ կիրառումներ)
*Վիքիպեդիայում կան հոդվածներ Թադևոսյան ազգանունով այլ մարդկանց մասին։*

**Ալեքսանդր Գրիգորի Թադևոսյան** (փետրվարի 15, 1914(1914-02-15), Երևան, Կովկասի փոխարքայություն, Ռուսական կայսրություն - հուլիսի 20, 2001(2001-07-20), Երևան, Հայաստան), հայ երաժշտագետ, մանկավարժ։ Արվեստաբանության թեկնածու (1965 թվական)։ ՀԽՍՀ արվեստի վաստակավոր գործիչ (1961 թվական)։ Երկրորդ համաշխարհային պատերազմի Արևելյան ռազմաճակատի (*«Հայրենական մեծ պատերազմ»*, 1941-1945) մասնակից։

Կենսագրություն
--------------

1941 թվականին ավարտել է Լենինգրադի կոնսերվատորիան։

1941 թվականի հուլիսի 4-ին Գերմանա-խորհրդային պատերազմի սկզբից Թադևոսյանը կամավոր զինվորագրվել է կարմիր բանակ, Նացիստական բանակի դեմ կռվել է Լենինգրադի Հոկտեմբերյան շրջանի կամավորական դիվիզիայի գնդացրահրետանային առանձին գումարտակում, այնուհետև 85-րդ հրաձգային դիվիզիայի կազմում։ Եղել է սակրավոր, հակառակորդի դեմ պայքար է մղել Կրասնոյե Սելո, Նևսկայա Դուբրովկա շրջանների ազատագրական մարտերի ժամանակ։ 1942 թվականին ծառայել է նաև 42-րդ բանակի ագիտբրիգադում, կռվել 657-րդ գնդի մարտիկների հետ։ Իբրև երաժիշտ 1943 թվականի մարտից հանդես է եկել 221-րդ հրաձգային գնդի ագիտբրիգադում։ Պարգևատրվել է Լենինգրադի պաշտպանության համար, «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» և այլ մեդալներով։

1946-1948 թվականներին դասավանդել է Երևանի Սայաթ Նովայի անվան երաժշտական դպրոցում և Ռոմանոս Մելիքյանի անվան երաժշտական ուսումնարանում։ 1948-1959 թվականներին եղել է Հայաստանի կոմպոզիտորների միության պատասխանատու քարտուղար, 1959-1964 թվականներին՝ ՀՀ ԳԱԱ Արվեստի ինստիտուտի կրտսեր գիտաշխատող, 1964-1989 թվականներին՝ ավագ գիտաշխատող։

Ուսումնասիրել է հայ երաժշտության պատմության հարցերը։

Պարգևներ
--------

* ՀԽՍՀ արվեստի վաստակավոր գործիչ
* Լենինգրադի պաշտպանության համար մեդալ
* «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ

Երկեր
-----

Կազմել և խմբագրել է մի շարք ժողովածուներ։

* «Մեծ Կոմիտասի անունով», 1959։
* «Գոհար Գասպարյան», 1959։
* «Ժամանակակիցներն Ալեքսանդր Սպենդիարյանի մասին», 1960։
* «Սպիրիդոն Մելիքյանը և հայ ժողովրդական երգը», 1964։
* «Լևոն Իսեցկի», 1972։
* «Սովետական Հայաստանի երաժշտությունը», 1973։
* «Բեգլար Ամիրջան», 1975։
* «Էջեր հայ-ռուսական երաժշտական կապերի պատմությունից (19-րդ դարի 2-րդ կես-20-րդ դարի սկիզբ)», 1977։
* «Նադեժդա Պապայան», 1979։

Ծանոթագրություններ
------------------

1. 1 2  Մուսաները չլռեցին։ Հայաստանի մշակույթի գործիչները 1941-1945 թթ. հայրենական մեծ պատերազմում, զոհված հայ արվեստագետներ։ Գիրք I. - Եր.: Խորհրդային գրող, 1989, 392 էջ:
2. ↑  *Ով ով է. Հայեր. Կենսագրական հանրագիտարան, հատոր երկրորդ, Երևան, 2007*.
**Նևիլ Թանաս Դեդե** (ալբ․՝ Nevil Thanas Dede, հունվարի 10, 1975(1975-01-10) կամ հոկտեմբերի 10, 1975(1975-10-10), Տիրանա, Ալբանիա),ալբանացի ֆուտբոլիստ և ֆուտբոլային մարզիչ։ Ներկայումս Ալբանիայի՝ մինչև 19 տարեկան կանանց ազգային հավաքականի գլխավոր մարզիչն է։

Կենսագրություն
--------------

1994 թվականից մինչև 2008 թվականը խաղացել է «Տիրանա» ֆուտբոլային ակումբում, բացառությամբ 2004-2006 թվականների, երբ խաղացել է «Էլբասանի» թիմի կազմում։ Իր կարիերայի ընթացքում Դեդեն Ալբանիայի չեմպիոն է դարձել ինը անգամ (ութ անգամ «Տիրանայի» հետ, մեկ անգամ՝ «Էլբասանիի» հետ), հինգ անգամ նվաճել է Ալբանիայի գավաթը, վեց անգամ՝ Սուպերգավաթը (բոլորը՝ «Տիրանայի» կազմում)․ համարվում է «Տիրանայի» ամենատիտղոսակիր ֆուտբոլիստը դարպասապահ Բլենդի Նալբանիի հետ։ Մեկ մրցաշրջան անցկացրել է Չինաստանում. 2008 թվականին խաղացել է« Գուանչժո Ֆուլի» ֆուտբոկային ակումբում և Չինաստանի ֆուտբոլային առաջնությունում թիմի հետ գրավել է 11-րդ տեղը։ Իր կարիերայի վերջին մրցաշրջանն (2008/09) անցկացրել է «Էլբասանի» թիմի կազմում։

Ալբանիայի ֆուտբոլի ազգային հավաքականի կազմում առաջին անգամ հանդես է եկել 1995 թվականին և ընդհանուր առմամբ անցկացրել 30 հանդիպում, ընդ որում, չի խաղացել ազգային հավաքականի կազմում 1997-1999 թվականներին և 2005 թվականին։ Ամենաշատ թվով հանդիպումներն անցկացրել է 2007 թվականին (ազգային հավաքականի կազմում վերջին տարվա ընթացքում)՝ թվով 11 հանդիպում։

Մարզչական կարիերան սկսել է «Սկենդերբեու» թիմում որպես օգնական։ Երեք անգամ որպես մարզիչ գլխավորել է «Տիրանան». 2009/10 մրցաշրջանում նա ղեկավարել է թիմն ընդամենը մեկ ամիս, իսկ հաջորդ մրցաշրջանում դառնալով գլխավոր մարզիչ՝ Դեդեն և ակումբը, չնայած Ալբանիայի Սուպերլիգայում անհամոզիչ ելույթներին, նվաճել են գավաթը. 2013 թվականի փետրվարին նա երրորդ անգամ է գլխավորել ակումբը և նրա հետ աշխատել մինչև հոկտեմբեր։ Նաև 2012 թվականին մարզել է «Լյուֆտետարի» թիմին, որն ըստ 2012/13 մրցաշրջանի արդյունքների՝ դուրս է եկել Ալբանիայի բարձրագույն լիգա։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. 1 2  Արգենտինական ֆուտբոլի տվյալների շտեմարան (իսպ.)
4. ↑  Hoxha, Florent (2009 թ․ հուլիսի 16). «Albania - Record International Players». RSSSF. Վերցված է 2009 թ․ հուլիսի 20-ին.

Արտաքին հղումներ
----------------

* Վիճակագրությունը *National Football Teams* կայքում(անգլ.)


|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · eu-football.info (խաղացող) · FootballDatabase.eu · FootballFacts.ru · National Football Teams.com · Transfermarkt (խաղացող) · Transfermarkt (մարզիչ) · worldfootball.net (խաղացող) · ՖԻՖԱ |

 |
*Վիքիպեդիայում կան հոդվածներ Ադամյան ազգանունով այլ մարդկանց մասին։*

**Խաչիկ Մնացականի Ադամյան** (դեկտեմբերի 25, 1921(1921-12-25), Երևան, Հայկական ԽՍՀ - նոյեմբերի 11, 1995(1995-11-11), Երևան, Հայաստան), հայ քանդակագործ, նկարիչ` կիրառական արվեստի գծով։ Հայկական ԽՍՀ վաստակավոր նկարիչ։ ԽՍՀՄ նկարիչների և ճարտարապետների միության անդամ։ Հայրենական պատերազմի մասնակից։

Կենսագրություն
--------------

Խաչիկ Ադամյանը ծնվել է Երևանում 1921 թվականին։ Մասնակցել է Երկրորդ Համաշխարհային պատերազմին։ 1941 թվականի մայիսից ծառայել է 232-րդ հրաձգային գնդում, Էստոնիայի Ելվա քաղաքում, երբ ֆաշիստական Գերմանիան հարձակվել է հայրենիքի վրա։ Լենինգրադի մատույցներում գնդակից խոցված Խաչիկը գերի է ընկել։ 1945 թվականի մարտին փրկվելով գերությունից նորից կռվել է թշնամու դեմ։ Հայրենի տուն է վերադարձել 1946 թվականի հուլիսին։ Պարգևատրվել է Հայրենական մեծ պատերազմի երկրորդ աստիճանի շքանշանով և բազմաթիվ մեդալներով։

1960-1970-ական թվականներին եղել է «Հայարդնախագիծ» ինստիտուտի նախագծային-փորձարարական արվեստանոցի գլխավոր մասնագետը։ 1963 թվականից եղել է Հայաստանի ճարտարապետների, 1970 թվականից՝ Հայաստանի նկարիչների միությունների անդամ։

1960 թվականից մասնակցել է ցուցահանդեսների։ 1985 թվականին Երևանում հանդես է եկել անհատական ցուցահանդեսով։

Նրա գործերից են` Երևանի հյուսիսային մուտքի խորհրդանշական քանդակը, Երևանի օդանավակայանի ցուցանիշ-հուշարձանը, Երևանի հիմնադրման 2750- ամյակին նվիրված կրծքանշաններ ու հուշանվերներ, «Գառնի», «Աշտարակ» մեդալները, կանացի զարդեր, Հայաստանում մի շարք ուղղություն ցույց տվող վահանակներ, Կիսլովոդսկ և Էսենտուկի քաղաքների ավտոբուսների կանգառները և այլն։

Ծանոթագրություններ
------------------

1. ↑  Մուսաները չլռեցին։ Հայաստանի մշակույթի գործիչները 1941-1945 թթ. հայրենական մեծ պատերազմում, զոհված հայ արվեստագետներ։ Գիրք I. - Եր.: Խորհրդային գրող, 1989 թ. 392 էջ:
2. ↑  Դանիել Դզնունի, Հայ կերպարվեստագետներ, համառոտ բառարան
3. ↑  Baghdasaryan, Aram. «AV Production - Խաչիկ Ադամյան». *avproduction.am*. Վերցված է 2016 թ․ օգոստոսի 7-ին.(չաշխատող հղում)
**Անխել Հուգո Բարգաս** (իսպ՝. *Ángel Hugo Bargas*, հոկտեմբերի 29, 1946(1946-10-29), Բուենոս Այրես, Արգենտինա), արգենտինացի նախկին ֆուտբոլիստ, պաշտպան

Ակումբային կարիերան
-------------------

Անխել Բարգասը պրոֆեսիոնալ ֆուտբոլիստի իր կարիերան սկսել է 1965 թվականին, արգենտինական «Ռասինգ» ակումբում; Մեկ տարի անց տեղափոխվել է «Չակարիտա խունիորս», որի կազմում 1969 թվականին նվաճել է այդ ակումբի պատմության մեջ առաջին և առայժմ միակ չեմպիոնական տիտղոսը։ 1972 թվականից նա հանդես է եկել ֆրանսիական «Նանտ»-ում, որի կազմում երկու անգամ դարձել է Ֆրանսիայի չեմպիոն։ «Նանտ»-ում շարունակել է խաղալ մինչև 1979 թվականը։

Բարգասը 1980-ական թվականներին զբաղվել է նաև մարզչական աշխատանքով։

Միջազգային կարիերան
-------------------

Անխել Բարգասը 1974 թվականին ընդգրկվել է Արգենտինայի ֆուտբոլի ազգային հավաքականի կազմում և մասնակցել ֆուտբոլի աշխարհի առաջնության՝ Մեքսիկայում կայացած եզրափակիչ փուլի խաղերին։ Այստեղ նա Արգենտինայի հավաքականի անցկացրած վեց հանդիպումներից երեքի մասնակիցն է դարձել. խմբային առաջին փուլում հանդես է եկել Արգենտինա-Լեհաստան, երկրորդ փուլում՝ Արգենտինա-Բրազիլիա և Արգենտինա-Գերմանիայի Դեմոկրատական Հանրապետություն մրցախաղերում։ Ընդ որում՝ Լեհաստանի ֆուտբոլի ազգային հավաքականի հետ հանդիպման 67-րդ րոպեին նրան փոխարինել է կիսապաշտպան Ռոբերտո Տելչան:.

Իսկ ընդհանուր առմամբ ֆուտբոլի Արգենտինայի ազգային հավաքականի կազմում Անխել Բարգասն անց է կացրել 30 հանդիպում (դարձյալ հանդես է եկել որպես պաշտպանական գծի խաղացող), խփել է մեկ գոլ։</ref>.

Նվաճումները
-----------

Արգենտինայի չեմպիոն - 1 անգամ՝ 1969 թվականին, «Չակարիտա խունիորս» թիմի կազմում

Ֆրանսիայի չեմպիոն - 2 անգամ՝ 1972/1973 և 1976/1977 տարեշրջաններում, «Նանտ» թիմի կազմում

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. 1 2  Արգենտինական ֆուտբոլի տվյալների շտեմարան (իսպ.)
4. ↑  Player Profile for Angel Bargas in the Soccer World Cups
5. ↑  rsssf: Argentina - Record International Players

Գրականություն
-------------

* Profil
* Profil
* Statystyki na fifa.com Արխիվացված 2014-04-12 Wayback Machine

Արտաքին հղումներ
----------------

* Profil des Spielers
* *fifa.com* Liste von WM-Spielen Արխիվացված 2013-07-02 archive.today

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Անխել Բարգաս» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · FootballDatabase.eu · L’Équipe · National Football Teams.com · Transfermarkt (խաղացող) · Transfermarkt (մարզիչ) · worldfootball.net (խաղացող) · ՖԻՖԱ |

 |
**Վազգեն Գաբրիելի Դավթյան** (1915, Դիլիջան, Երևանի նահանգ, Կովկասի փոխարքայություն, Ռուսական կայսրություն - *անհայտ*), հայ մանկավարժ, Երկրորդ համաշխարհային պատերազմի Արևելյան ռազմաճակատի (*«Հայրենական մեծ պատերազմ»*, 1941-1945) մասնակից։

Կենսագրություն
--------------

Վազգեն Դավթյանը ծնվել է 1915 թվականին, Դիլիջանում։ 1935-1936 թվականներին ավարտել է քաղաքի միջնակարգ դպրոցը, ուսուցիչ է աշխատել Կրասնոսելսկի շրջանի Վերին Ճամբարակ, Սևանի շրջանի Ծովագյուղ, Դիլիջանի Կույբիշև գյուղերում։

Երբ սկսվել է Գերմանա-խորհրդային պատերազմը, Դավթյանը զորակոչվել է կարմիր բանակ։ Նրան ուղարկել են Բաքու՝ ռազմական ուսումնարանում սովորելու։ Ուսումնարանն ավարտելուց հետո մեկնել է ռազմաճակատ, կռվել 347-րդ դիվիզիայի 1179-րդ գնդի կազմում, մասնակցել Մարիուպոլ և Մելիտոպոլ քաղաքների ազատագրմանը։ Ղրիմի ազատագրման մարտերից մեկի ժամանակ Դավթյանն առաջադրանք է ստացել, որը կատարել է հաջողությամբ, որի համար պարգևատրվել է Կարմիր աստղի շքանշանով։ Դավթյանը մասնակցել է Սապուն-Գորա բարձունքի և Սևաստոպոլ քաղաքի համար մղվող մարտերին, որտեղ վիրավորվել է, ապաքինվելուց հետո մեկնել է ռազմաճակատ, այս անգամ՝ 78-րդ հրաձգային դիվիզիայի 458-րդ գնդում, որպես դասակի հրամանատար։ Զորամասը գտնվել է Չեխոսլովակիայում՝ Լուչինեց բնակավայրում։ Կլիմովեց քաղաքն ազատագրելուց հետո զորամասը տեղափոխվել է Հունգարիա։ Դավթյանը մասնակցել է Բուդապեշտում մղվող փողոցային մարտերին, որի համար պարգևատրվել է «Բուդապեշտի ազատագրման համար» մեդալով։ Մասնակցել է նաև Բալատոնյան ճակատամարտին, Հունգարիայի ազատագրման մարտերին։

Պատերազմի հաղթական ավարտից հետո Դավթյանը վերադարձել է հայրենի քաղաք և նվիրվել մանկավարժական աշխատանքին։ Բարեխիղճ աշխատանքի համար արժանացել է մի շարք կառավարական պարգևների։ 1977 թվականին Դավթյանն անցել է կենսաթոշակի։

Պարգևներ
--------

* Կարմիր աստղի շքանշան
* «Բուդապեշտի ազատագրման համար» մեդալ

Ծանոթագրություններ
------------------

1. 1 2 3  Հայաստանի ուսուցիչները մեծ հայրենականում (Ա. Հ. Հարությունյան, Լ. Ս. Մելքումյան, Ա. Ղ. Սուքիասայան), «Լույս» հրատարակչություն, Երևան, 1982:
*Վիքիպեդիայում կան հոդվածներ Աբրահամյան ազգանունով այլ մարդկանց մասին։*

**Էմմա Մացակի Աբրահամյան** (1924, Ղարաքիլիսա, Ալեքսանդրապոլի գավառ, Հայկական ԽՍՀ, ԱԽՖՍՀ, ԽՍՀՄ - 2005), հայ մանկավարժ։ Հայրենական մեծ պատերազմի մասնակից։

Կիրովականի մանկավարժական ուսումնարանն ավարտելուց հետո՝ 1941 թվականին, աշխատանքի է անցել Եղեգնուտ գյուղի դպրոցում։ Սակայն ուսուցչական կյանքը կարճ է տևում։ 1942 թվականին նա արդեն ռազմաճակատում էր։ Ակտիվորեն մասնակցել է Բելոռուսիայի, Ուկրաինայի ազատագրման մարտերին, հակառակորդի դեմ կռվել է Լեհաստանում, հասել մինչև Բեռլին։

Էմմա Աբրահամյանը ռազմաճակատում ստացել է կրտսեր լեյտենանտի կոչում, արժանացել է «Ժողովրդական կրթության գերազանցիկ» կրծքանշանի։ Պարգևատրվել է «Մարտական ծառայությունների համար» և մի շարք մեդալներով։

1947 թվականին զորացրվել է բանակից, վերադարձել հայրենի քաղաք և նորից անցել մանկավարժական աշխատանքի։ Այնուհետև դաստիարակչուհի է աշխատել № 181 մանկապարտեզում։

Ծանոթագրություններ
------------------

1. 1 2  Էմմա Աբրահամյան Մացակի
2. ↑  Ա. Հ. Հարությունյան, Հ. Ս. Մելքումյան, Ա. Ղ. Սուքիասյան, Հայաստանի ուսուցիչները մեծ Հայրենականում, գիրք 2, Ե. «Լույս», 1982, էջ 8-9
**Իվան Սիմեոնի Աբամելիք** (հունվարի 7, 1768(1768-01-07), Թիֆլիս, Քարթլի-Կախեթի թագավորություն - օգոստոսի 23, 1828(1828-08-23), Սանկտ Պետերբուրգ, Ռուսական կայսրություն), հայ ազնվական Ռուսական կայսրությունում, ռուսական բանակի հրետանու գեներալ-մայոր (1817)։

Դավիթ Աբամելիքի ավագ եղբայրը, Աբամելիքների ազնվական տոհմից։

Կենսագրություն
--------------

Իվան Աբամելիքի մահարձանը
Ծնվել է 1768 թվականի հունվարի 7-ին Թիֆլիսում։ Նապոլեոն Առաջինի դեմ մղվող հայրենական պատերազմում աչքի է ընկել Աուստերլիցի (1805, նոյեմբերի 20) և Բորոդինոյի (1812, օգոստոսի 26) ճակատամարտերում, մասնակցել ռուսական բանակի 1813-1814 թվականների արտասահմանյան արշավանքին, մտել Փարիզ (1814, մարտի 18)։ Եղել է Կիևի, Սանկտ Պետերբուրգի զինանոցների պետ։ Բեռլինում սովորել է հրանոթաձուլություն, զգալի աշխատանք կատարել ռուսական հրետանու կատարելագործման ասպարեզում։ Մահացել է Սանկտ Պետերբուրգում, 1828 թվականի օգոստոսի 23-ին։

Ծանոթագրություններ
------------------

1. ↑  *Ով ով է. Հայեր. Կենսագրական հանրագիտարան, հատոր առաջին*. Երևան: ՀՀ ԳԱԱ, Հայկական հանրագիտարան հրատարակչություն. 2005. էջ 7.
**Վալերի Ստանիսլավովիչ Պանչիկ** (ռուս.՝ Валерий Станиславович Панчик, հուլիսի 10, 1963(1963-07-10), Կորոստեն, Ժիտոմիրի մարզ, Ուկրաինական ԽՍՀ, ԽՍՀՄ), խորհրդային և ռուս ֆուտբոլիստ, պաշտպան։ ԽՍՀՄ սպորտի վարպետ։

Կարիերա
-------

Սիմֆերոպոլի Տավրիա դպրոցի սան է, առաջին մարզիչը եղել է Վալերի Շվեդյուկը։ Կարիերան սկսել է 1981 թվականին Մոգիլյովի «Դնեպր» ակումբում։ 1984 թվականն անցկացրել է Սիմֆերոպոլի «Տավրիի» ակումբում։ Հաջորդ չորս մրցաշրջաններն անցկացրել է Բարձրագույն լիգայում՝ հանդես գալով Բաքվի «Նեֆտչի» ակումբում։

1989 թվականին տեղափոխվել է Լենինգրադի «Զենիթ» պաշտպանության կենտրոնական գծի ամրապնդման նպատակով։ Բարձրահասակ, ֆիզիկապես ուժեղ Պանչիկը ներգրավվել է թիմի խաղում և դարձել հիմնական կազմի խաղացող։ Սակայն այն բանից հետո, երբ Զավիդոնովի փոխարեն գլխավոր մարզիչ է դարձել Գոլուբևը, Պանչիկը կորցրել է տեղը թիմի կազմում և հեռացվել ակումբից։

1990-1991 թվականներին խաղացել է Խերսոնի «Կրիստալ» ակումբում, 1992 թվականին անց է կացրել 3 խաղ «Զենիթում» և 11 խաղ Խարկովի «Մետալիստում»։ Խաղացել է նաև «ԳԿՍ» (Տիխի, Լեհաստան) (1992-1993), «Կոշիցե» (Սլովակիա) (1993-1995) ակումբներում։

Պրոֆեսիոնալ կարիերան ավարտել է Ռուսաստանի «Սամոտլոր-XXI» (1996-1999), «Տիտան/Բերեզնիկի» (2000-2001) ակումբներում։

1986 հոկտեմբերի 14-ին անցկացրել է մեկ հանդիպում ԽՍՀՄ օլիմպիական հավաքականի կազմում։

Վալերի Պանչիկի ավագ եղբայր Կոնստանտինը՝ ֆուտբոլիստ է և ֆուտբոլի մրցավար։

Ծանոթագրություններ
------------------

1. ↑  «Этот день в истории «Зенита» — 10 июля». Արխիվացված է օրիգինալից 2014 թ․ հոկտեմբերի 16-ին. Վերցված է 2014 թ․ հոկտեմբերի 16-ին.
2. ↑  «Валерий ПАНЧИК». Արխիվացված է օրիգինալից 2020 թ․ հունվարի 28-ին. Վերցված է 2019 թ․ հոկտեմբերի 14-ին.
3. ↑  Ֆուտբոլիստի էջը *FootballFacts.ru* կայքում

Արտաքին հղումներ
----------------

* Ֆուտբոլիստի էջը *FootballFacts.ru* կայքում
* Պանչիկ Վալերի Ստանիսլավովիչ

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballFacts.ru |

 |
**Blooming Blue** (անգլ. թարգմանաբար՝ «Ծաղկող Կապույտ»), հարավկորեացի երգչուհի Չոնհիի երրորդ մինի ալբոմը։ Այն թողարկվել է MNH Entertainment-ի միջոցով և տարածվել է Stone Music Entertainment-ի կողմից 2018 թվականի հուլիսի 18-ին` գլխավոր «Love U» երգով։

Ռելիզ
-----

Ալբոմը թողարկվել է 2018 թվականի հուլիսի 18-ին` մի քանի երաժշտական պորտալներով, ներառյալ MelOn-ը և iTunes-ը։

Կոմերցիոն հաջողություն
----------------------

*Blooming Blue*-ն դեբյուտել է և հասել Gaon ալբոմների չարթի 9-րդ հորիզոնական։ Իր երկրորդ շաբաթում ալբոմը հասել է 39-րդ, իսկ մեկ շաբաթ անց` 68-րդ հորիզոնական։ Ալբոմը չարթում եղել է հինգ շաբաթ անընդմեջ։

*Blooming Blue*-ը դարձել է 2018 թվականի հուլիսի 29-րդ ամենավաճառվող ալբոմը` 8,826 վաճառված ֆիզիկական պատճեններով։ 2018 թվականի օգոստոսի դրությամբ ալբոմը վաճառել է ավելի քան 9,992 օրինակ։

Թրեք-լիստ
---------

| 
Digital download/CD |
| --- |
| # | Անվանում | Arrangement | Տևողություն |
| 1. | «BB»   | Vincenzo | 1:17 |
| 2. | «Love U»   | * Iggy (Oreo)
* Cino (Oreo)
* Uh-kim (Oreo)
 | 3:10 |
| 3. | «Cherry Kisses»   | Coach & Sendo | 3:14 |
| 4. | «Drive»   | Any Masingga | 3:16 |
| 5. | «From Now On»   | Cloud | 3:29 |
| **14:26** |

Չարթեր
------

| Չարթեր (2018) | Բարձր դիրքեր |
| --- | --- |
|  Հարավային Կորեա (Gaon) | 9 |

Ծանոթագրություններ
------------------

1. ↑  «The 30th Week of 2018 - Album Chart». *gaonchart.co.kr*. Վերցված է 2018 թ․ հոկտեմբերի 13-ին.
2. ↑  «The 31st Week of 2018 - Album Chart». *gaonchart.co.kr*. Վերցված է 2018 թ․ հոկտեմբերի 13-ին.
3. ↑  «July 2018 - Album Chart». *gaonchart.co.kr*. Վերցված է 2018 թ․ հոկտեմբերի 13-ին.
4. ↑  «August 2018 - Album Chart». *gaonchart.co.kr*. Վերցված է 2018 թ․ հոկտեմբերի 13-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Discogs · MusicBrainz |

 |
**Վարազդատ Համբարձումի Ենգիբարյան** (1915, Հայթաղ, Հայաստան - *անհայտ*), հայ մանկավարժ, Երկրորդ համաշխարհային պատերազմի Արևելյան ռազմաճակատի (*«Հայրենական մեծ պատերազմ»*, 1941-1945) գործողությունների մասնակից։

Կենսագրություն
--------------

Վարազդատ Ենգիբարյանը ծնվել է 1915 թվականին, Էջմիածնի շրջանի Հայթաղ գյուղում, չքավոր գյուղացու ընտանիքում։ Թերի միջնակարգ կրթությունը ստացել է հարևան Գեղակերտ գյուղում, որից հետո ընդունվել Էջմիածնի մանկավարժական տեխնիկումը։ 1935 թվականին նշանակվել է շրջանի Աղավնատուն գյուղի թերի միջնակարգ դպրոցի հայոց լեզվի և գրականության ուսուցիչ։ 1936 թվականին ընդունվել է Երևանի պետական հեռակա մանկավարժական ինստիտուտը։ 1939 թվականին նշանակվել է շրջանի Արագած գյուղի 7-ամյա դպրոցի տնօրեն։

1939 թվականի վերջին զորակոչվել է պարտադիր զինվորական ծառայության։ Ենգիբարյանը եղել է կադրային զինվորական, երբ սկսվել է Գերմանա-խորհրդային պատերազմը։ Ծառայել է 25-րդ փառապանծ Չապաևյան դիվիզիայում։ Պատերազմը դիմավորել է Բեսարաբիայում, Պրուտ գետի ափին։ 1941 թվականին Ենգիբարյանը ուղարկվել է Օդեսայի հետևակային ուսումնարանում սովորելու։ Սակայն նրան չի հաջողվել սովորել, ուսումնարանի մի խումբ սաների հետ համալրել է 58-րդ հատուկ հրաձգային բրիգադը։ Կռվել է Մոսկվայի մատույցներում, մասնակցել Կլին քաղաքի ազատագրմանը։ Մասնակցել է նաև Լենինգրադի պաշտպանական մարտերին, ծանր վիրավորվել է և ուղարկվել բուժման։

Ապաքինվելուց հետո Ենգիբարյանը զորացրվել է բանակից և շարունակել մանկավարժական գործունեությունը։ Նշանակվել է Ակնաշեն գյուղի 7-ամյա դպրոցի տնօրեն, զինղեկ, իսկ 1949 թվականից մինչև կենսաթոշակի անցնելը (1976) եղել է Հայթաղի 8-ամյա, ապա՝ միջնակարգ դպրոցի տնօրեն։

Մարտերում ցուցաբերած արիության համար պարգևատրվել է «Արիության համար», «Մոսկվայի պաշտպանության համար» և այլ մեդալներով։ Աշխատանքում ցուցաբերած բարեխղճության համար արժանացել է «Աշխատանքային արիության համար», «Աշխատանքային գերազանցության համար» մեդալների և պատվոգրերի։

Պարգևներ
--------

* «Արիության համար» մեդալ
* «Մոսկվայի պաշտպանության համար» մեդալ
* «Աշխատանքային արիության համար» մեդալ
* «Աշխատանքային գերազանցության համար» մեդալ

Ծանոթագրություններ
------------------

1. 1 2 3 4  Հայաստանի ուսուցիչները մեծ հայրենականում (Ա. Հ. Հարությունյան, Լ. Ս. Մելքումյան, Ա. Ղ. Սուքիասայան), «Լույս» հրատարակչություն, Երևան, 1982:
*Վիքիպեդիայում կան հոդվածներ Լալայան ազգանունով այլ մարդկանց մասին։*

**Ռուզաննա Լևոնի Լալայան** (1919, Թիֆլիս, Վրաստանի Դեմոկրատական Հանրապետություն - սեպտեմբերի 6, 2015(2015-09-06)), հայ բժիշկ, բժշկական գիտությունների թեկնածու։ Երկրորդ համաշխարհային պատերազմի Արևելյան ռազմաճակատի (*«Հայրենական մեծ պատերազմ»*, 1941-1945) և աշխատանքի վետերան, ՀՀ վաստակավոր բժիշկ։

Կենսագրություն
--------------

Ռուզաննա Լալայանը ծնվել 1919 թվականին Թբիլիսիում, բանվորի ընտանիքում։ 1936-1941 թվականներին սովորել է Լենինգրադի թիվ 2 բժշկական ինստիտուտում։

Գերմանա-խորհրդային առաջին օրերից համալրել է Խորհրդային բանակի շարքերը. ավագ քրոջ՝ Սոֆիայի հետ կամավոր գրանցվել են 1941 թվականին Կիրովի գործարանին կից ժողովրդական աշխարհազորի «Հատակ» առաջին դիվիզիայում, եղել զինվորական բժիշկ-վիրաբույժ։ 
1943 թվականին Կալինինգրադի (Քյոնիգսբերգ) մոտ վիրավորվել ու կոնտուզիա ստանալով՝ հայտնվել է հիվանդանոցում։ Քույրը՝ Սոֆյան բուժաշխատողների իր ամբողջ բրիգադայի հետ մահացել է 1944 թվականի փետրվարի ռմբակոծման ժամանակ։ Երկար ապաքինումից հետո Ռուզաննա Լալայանը զորացրվել է և 1946 թվականին վերադարձել Երևան։

1946 թվականին Լալայանն ընդունվել է Երևանի վնասվածքաբանության և օրթոպեդիայի գիտահետազոտական ինստիտուտ, որտեղ աշխատել է շուրջ 2 տասնամյակ։ 1964 թվականին պաշտպանել է թեկնածուական ատենախոսությունը։ 1968 թվականին Լալայանն ընդունվել է Երևանի բժշիկների կատարելագործման պետական ինստիտուտ (այժմ՝ ՀՀ ԱՆ Առողջապահության ազգային ինստիտուտ) որպես զինվորական ամբիոնի ավագ դասախոս, որտեղ դասավանդել է ռազմա-դաշտային վիրաբուժություն։ 1969 թվականին նշանակվել է ԵԲԿՊԻ Բժշկական ծառայության քաղաքացիական պաշտպանության դասընթացի վարիչ։
Լալայանը երկար տարիներ եղել է ինստիտուտի արհկոմի նախագահ։ Մեծ ներդրում ունի Առողջապահության ազգային ինստիտուտի թանգարանի ստեղծման գործում, որը ղեկավարել է 1997թվականից։

Մահ
---

Մահացել է 2015 թվականի սեպտեմբերի 6-ին։

Հիշատակ
-------

Պատերազմի ժամանակ Ռուզաննա Լալայանի և քրոջ՝ Սոֆյայի սխրանքների մասին հոդվածներ են գրվել ու ֆիլմեր նկարահանվել։ Բժիշկ քույրերը հիշատակվում են պատերազմի մասին բազմաթիվ հրատարակություններում, ինքնակենսագրություններում, զինակիցների հուշերում։

Պարգևներ
--------

* «Կարմիր աստղ» շքանշան
* Հայրենական պատերազմի առաջին աստիճանի շքանշան
* Մարտական ծառայությունների մեդալ
* Ժուկովի մեդալ
* Առողջապահության գերազանցիկ

Ծանոթագրություններ
------------------

1. ↑  «Կյանքից հեռացել է Լենինգրադի բլոկադան վերապրած հայաստանաբնակ ամենատարեց մարդը՝ Ռուզաննա Լալայանը». *armenpress.am*. Վերցված է 2019 թ․ հունիսի 4-ին.
2. ↑  Moynahan, Brian (2014 թ․ հոկտեմբերի 14). *Leningrad: Siege and Symphony: The Story of the Great City Terrorized by Stalin, Starved by Hitler, Immortalized by Shostakovich* (արաբերեն). Grove/Atlantic, Inc. ISBN 9780802191908.
3. ↑  «Պատերազմի ականատեսները. վերադարձի երկարուձիգ ճամփան». *ImYerevan.com*. Արխիվացված է օրիգինալից 2019 թ․ հունիսի 4-ին. Վերցված է 2019 թ․ հունիսի 4-ին.
4. ↑  «Низкий поклон вам, доктор Лалаян - yerkramas.org». *yerkramas.org*. Վերցված է 2019 թ․ հունիսի 4-ին.
5. ↑  «ՄԵՐ ԼԵԳԵՆԴՆԵՐԸ | Առողջապահության ազգային ինստիուտ». *nih.am*. Վերցված է 2019 թ․ հունիսի 4-ին.
6. 1 2  «Մահացել է ՀՀ վաստակավոր բժիշկ Ռուզաննա Լալայանը». Արխիվացված է օրիգինալից 2019 թ․ հունիսի 4-ին. Վերցված է 2019 թ․ հունիսի 4-ին.
*Վիքիպեդիայում կան հոդվածներ Բազիկյան ազգանունով այլ մարդկանց մասին։*

**Գուրգեն Մարկոսի Եղիազարյան** (օգոստոսի 28, 1961(1961-08-28), Արբաթ, Մասիսի շրջան, Հայկական ԽՍՀ, ԽՍՀՄ), հայ հիդրոտեխնիկ-ճարտարագետ, գյուղատնտեսական գիտությունների դոկտոր (2001)։

Կենսագրություն
--------------

Գուրգեն Եղիազարյանը ծնվել է 1961 թվականի օգոստոսի 28-ին Արբաթ գյուղում (այժմ՝ ՀՀ Արարատի մարզում)։ 1983 թվականին ավարտել է Հայկական գյուղատնտեսական ինստիտուտը։ 1989-1999 թվականներին աշխատել է ՀԳԱ (այժմ՝ ՀԱԱՀ) հիդրոտեխնիկայի և հողբարելավման, 1999-2002 թվականներին՝ հողաշինությանյան և հողային կադաստրի ամբիոններում, 2002-2003 թվականներին եղել է նույնի գյուղացիական և կոլեկտիվ տնտեսություններում Ջրի օգտագործման կառավարման հետազոտական կենտրոնի տնօրեն, 2004-2009 թվականներին՝ «Ագրոգիտասփյուռ» դեպարտամենտիպետ, 2009 թվականից՝ հողաշինության և հողային կադաստրի ամբիոնի վարիչ, 2013 թվականից՝ միաժամանակ, հիդրոմելիորացիայի, հողաշինության և հողային կադաստրի ֆակուլտետ իդեկան։

Աշխատանքները վերաբերում են ոռոգելի հողատարածություններում աղաջրային ռեժիմի կանխատեսման ու կարգավորման, ոռոգման ջրի արդյունավետ օգտագործման հարցերին։

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
**Ջբեյնա** (մալթ.՝ Ġbejna, մալթ.՝ ġbejniet), մալթայական ավանդական պանրատեսակ, որը պատրաստվում է այծի կամ ոչխարի կաթից։ Այս պանրատեսակի տարածման շրջանը հիմնականում ընդգրկում է Գոցո կղզին։ «Ġbejna» անվանումը պահպանվում է Եվրոպական Միության կողմից։

Պատրաստում
----------

Այս պանրատեսակը պատրաստում են ինչպես պաստերիզացված, այնպես էլ չպաստերիզացված ոչխարի կամ այծի կաթից։ Պանիրը տեղադրում են հատուկ կաղապարների մեջ։ Այդ կաղապարները նախկինում պատրաստված են եղել շամբից. այսօր հիմնականում օգտագործում են պլաստիկե տարաներ։ Պանիրը տեղադրելուց հետո չորացնում են այն միջանցահովի պայմաններում։ Գոյություն ունի ջբեյնի երեք հիմնական տարատեսակ՝ թարմ (մալթ.՝ ġbejniet friski), չորացրած (մալթ.՝ ġbejniet moxxi) և սև պղպեղի (մալթ.՝ ġbejniet tal-bżar)։ Թարմ պանիրը պահպանվում է շիճուկի մեջ և համով ու կառուցվածքով շատ նման է իտալական մոցարելային։ Չորացրած պանիրը ունի թեթև կծվայնություն՝ մշկընկույզի նրբահամով։ Աղացած պղպեղի պանիրը հիմնականում պահպանվում է ձիթապտղի յուղի մեջ կամ հատուկ թթվաջրի մեջ։ Ինչքան երկար է մնում պանրատեսակը այդ հեղուկների մեջ, այնքան ավելի կծու ու բուրավետ է դառնում։

Մալթայի խոհանոցում
------------------

Ջբեյնա պանիր մալթայան խոհանոցում օգտագործվում է որպես համային լրացում զանազան սոուսների պատրաստման մեջ։ Ավանդական կերակուրներից մեկը՝ «որբևայրու ապուրը» (մալթ.՝ soppa tal-armla) պատրաստվում է այս պանրի հավելումով։ Ջբեյնայից պատրաստում են նաև մալթայան հացի՝ *հոբս բիզզէյթի* (մալթ.՝ ħobż biż-żejt) խճողակներ։ Այս պանիրը հաճախակի մատուցում են սպագետտիի հետ։ Օգտագործվում են պիցցայի պատրաստման մեջ։

Գրականություն
-------------

* Berlitz: Malta Pocket Guide. Berlitz. ISBN 9781780047805
* Մալթան և մալթացիները։ Ինչի մասին են լռում ուղեցույցները։ Բասկինա Ա. ISBN 9785386065065

Արտաքին հղումներ
----------------

* A traditional maltese cheese Արխիվացված 2018-01-06 Wayback Machine
**Մկրտիչ Հովհաննեսի Լիլիոյան** (հունվարի 9, 1913(1913-01-09), Կաղզվան, Կարսի մարզ, Կովկասյան երկրամաս, Ռուսական կայսրություն - հոկտեմբերի 30, 1944(1944-10-30), Տիմիշոարա, Ռումինիայի թագավորություն), խորհրդային լրագրող, հրապարակախոս։ ԽՄԿԿ անդամ 1935 թվականից։ Հայրենական մեծ պատերազմի մասնակից։

Կենսագրություն
--------------

Ավարտել է Մոսկվայի Տիմիրյազևի անվան գյուղատնտեսական ակադեմիան, «Պրավդայի» խմբագրությանն առընթեր թղթակիցների պատրաստման միամյա դպրոցը (1939), կուսակցական բարձրագույն դպրոցի ժուռնալիստիկայի ֆակուլտետը (1941)։ Աշխատակցել է Սովինֆորմբյուրոյին որպես Մերձմոսկովյան մարզի (1941), Հարավային (1942), Ուկրաինական առաջին (1943) ռազմաճակատների թղթակից։ Նրա գրչին են պատկանում ավելի քան 870 ակնարկ, ինֆորմացիոն նյութեր և հոդվածներ։ Լիլոյանը զոհվել է Գերմանա-խորհրդային պատերազմում, թաղվել Բելգրադի Վուկու Կարադժիչիի անվան զբոսայգում։ Լիլոյանի մասին հուշերով հանդես են եկել նրա մարտական ընկերները՝ Կ. Սիմոնովը, Ս. Բորզենկոն, Ի. էրենբուրգը, Լ. Կալինինը, Բ. Պոլևոյը, Վ. Կիրսանովը, Գ. Բորյանը և ուրիշներ։ Զոհվել է 1944 թվականի հոկտեմբերին Տիմոշոարայի մոտակայքում։

Պարգևներ
--------

Լիլոյանն պարգևատրվել է մարտական 9 շքանշանով և մեդալներով։

Ծանոթագրություններ
------------------

1. 1 2 3 4 5 6 7 8 9 10 11 12 13  Հայկական սովետական հանրագիտարան (հայ.) / Վ. Համբարձումյան, Կ. Խուդավերդյան — Հայկական հանրագիտարան հրատարակչություն, 1974.
2. ↑  «На фронте погибло более полутора тысяч военных корреспондентов». *Политическое образование* (անգլերեն). Վերցված է 2019 թ․ հունվարի 9-ին.(չաշխատող հղում)

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 4, էջ 614)։*  |
Անվան այլ կիրառումների համար տե՛ս՝ Հրանտ Բեգլարյան (այլ կիրառումներ)
*Վիքիպեդիայում կան հոդվածներ Բեգլարյան ազգանունով այլ մարդկանց մասին։*

**Հրանտ Բեգլարյան** (անգլ.՝ Grant Beglarian, դեկտեմբերի 1, 1927(1927-12-01), Թիֆլիս, ԱԽՖՍՀ, ԽՍՀՄ - հուլիսի 5, 2002(2002-07-05), Նյու Յորք, Նյու Յորք, ԱՄՆ), հայ կոմպոզիտոր։

Կոմպոզիտոր Իվ Բեգլարյանի հայրը։

Կենսագրություն
--------------

Հրանտ Բեգլարյանը ծնվել է Թիֆլիսում։ Շուտով ընտանիքը տեղափոխվել է Իրան և մանկությունն անցել է Թեհրանում։ Սովորել է Թեհրանի Թագավորական կոնսերվատորիայի ջութակի և կոմպոզիցիայի բաժիններում։ 1947 թվականին տեղափոխվել է ԱՄՆ, սովորել Բոստոնի և Միչիգանի համալսարաններում, Մասաչուսեթսի «Բերքշայր» երաժշտական կենտրոնում։ 1952-1954 թվականներին ծառայել է ԱՄՆ-ի զինված ուժերի սիմֆոնիկ նվագախմբում։ Երաժշտական արվեստի դոկտորի աստիճանն ստացել է Միչիգանի համալսարանի Ռաքամ դպրոցից 1958 թվականին։

Զբաղվել է մանկավարժությամբ, գրել երաժշտագիտական հոդվածներ։ 1961-1969 թվականներին եղել է Նյու Յորքի «Ժամանակակից երաժշտություն» կազմակերպության տնօրենը, 1969-1982 թվականներին՝ ԱՄՆ-ի Քալիֆորնիայի համալսարանի հայ երաժշտության ամբիոնի հիմնադիր (1979), երաժշտության, կինոյի և դրամայի մասնաճյուղերի, 1983 թվականից՝ Ֆլորիդայի երաժշտության և արվեստների ինստիտուտի դեկանը։ Գրել է «Սիմֆոնիկ դիվերտիսմենտ» (Գերշվինի անվան միջազգային մրցույթի 1-ին մրցանակ, 1959), «Յոթ բլուրների արձագանքը» կանտատը, կվինտետ, ջութակի, թավջութակի սոնատներ, երգաշարեր և այլն։ 1978 թվականին համերգով եղել է Երևանում։

Պարգևներ
--------

* Ջորջ Գերշվինի հիշատակի մրցանակ, 1959
* Դրամաշնորհներ ու մրցանակներ է ստացել նաև Ֆորդ հիմնադրամից, ASCAP և Phi Mu Alpha-ից

Ծանոթագրություններ
------------------

1. 1 2 3 4  Երաժշտություն (ֆր.)
2. ↑  «Մահախոսական, Հրանտ Բեգլարյան, 74». Արխիվացված է օրիգինալից 2015 թ․ սեպտեմբերի 27-ին. Վերցված է 2015 թ․ դեկտեմբերի 1-ին.
3. ↑  «Eve Beglarian». Արխիվացված է օրիգինալից 2016 թ․ մարտի 4-ին. Վերցված է 2015 թ․ դեկտեմբերի 1-ին.
4. ↑  Հրանտ Բեգլարյանի կենսագրությունը avproduction.am կայքում(չաշխատող հղում)
5. ↑  «Grant Beglarian». Արխիվացված է օրիգինալից 2016 թ․ հունիսի 18-ին. Վերցված է 2015 թ․ դեկտեմբերի 1-ին.

Արտաքին հղումներ
----------------

* Grant Beglarian, 74; Composer, Dean of Performing Arts at USC
* Remembering Grant Beglarian Արխիվացված 2016-03-05 Wayback Machine

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ՀԳՀԳ: 17610 · ISNI: 0000000083278171 · LCCN: n79064943 · VIAF: 117154356 · WorldCat VIAF: 117154356 |

 |
**Ուլրիխ Բայերշմիդտ** (գերմ.՝ Uli Bayerschmidt, մարտի 3, 1967(1967-03-03), Մյունխեն, Գերմանիայի Ֆեդերատիվ Հանրապետություն), գերմանացի ֆուտբոլիստ, խաղացել է որպես պաշտպան։

Կարիերա
-------

Երիտասարդական կարիերան անց է կացրել «Բավարիա Բ» ակումբում։ Հիմնական թիմի դեբյուտը տեղի է ունեցել 1986 թվականի հոկտեմբերին Եվրոպայի Չեմպիոնների գավաթի խաղարկությանը, Նիդեռլանդների «ՊՍՎ» ակումբի դեմ։ Այդ մրցաշրջանում Մյունխենյան ակումբը հասավ եզրափակիչ, որտեղ հիմնական ժամանակում պարտվեց Պորտոյին։ Ուլրիխն ամբողջ խաղն անց է կացրել պահեստայինների նստարանին։ Միևնույն մրցաշրջանում Մյունխերսը հաղթեց ազգային առաջնությունում, իսկ Բայերշմիդտը ընդունեց ընդամենը խաղ (Վեդերբրեմ»-ի դեմ, փոխարինելով Միքայել Ռումենիգգեին)։ Հաջորդ մրցաշրջանում Ուլրիխը խփել է իր առաջին գոլը Բունդեսլիգայում գրավելով «Բայեր 04» ակումբի դարպասը։

1988/89 մրցաշրջանում հայտնվել է միայն Լեհաստանի «Լեգիա» ակումբի դեմ ՈՒԵՖԱ-ի գավաթի խաղարկությունում։ Ձմեռային ընդմիջման ժամանակ նա տեղափոխվեց Նյուրնբերգ։ Նոր ակումբում անցկացրած երկու տարվա ընթացքում Ուլրիխը մասնակցել է 41 խաղի։ 1990/91 մրցաշրջանի վերջում պայմանագիր է կնքել Երկրորդ Բունդեսլիգայի «Հերտա» ակումբի հետ։ Մայրաքաղաքաղային ակումբում Բայերշմիդտն անցկացրել է ավելի քան 80 խաղ։ 1994 թ. Տեղափոխվել է «Թենիս-Բորուսիա», որտեղից հետո 2 տարի անց ավարտել է իր կարիերան։ 

### Վիճակագրություն

| Մրցաշրջան | Դիվիզիոն | Ակումբ | Երկիր | Խաղեր | Գոլեր |
| --- | --- | --- | --- | --- | --- |
| Գերմանիայի ֆուտբոլի առաջնություն 1986/1987 | Դ1 | Բավարիա | Գերմանիա | 1 | 0 |
| 1987/88 | Դ1 | Բավարիա | Գերմանիա | 3 | 1 |
| 1988/89 (1) | Դ1 | Բավարիա | Գերմանիա | 0 | 0 |
| 1988/89 (2) | Դ1 | Նյուրնբերգ | Գերմանիա | 11 | 0 |
| 1989/90 | Դ1 | Նյուրնբերգ | Գերմանիա | 16 | 0 |
| 1990/91 | Դ1 | Նյուրնբերգ | Գերմանիա | 14 | 0 |
| 1991/92 | Դ2 | Հերթա | Գերմանիա | 30 | 0 |
| 1992/93 | Դ2 | Հերթա | Գերմանիա | 41 | 0 |
| 1993/94 | Դ2 | Հերթա | Գերմանիա | 12 | 0 |

Ձեռքբերումներ
-------------

* Գերմանիայի առաջնություն-986/87
* Լիգայի առաջնության ֆինալիստ-1986/87

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  Bayer Leverkusen - FC Bayern München 3:4 (3:1)

Արտաքին հղումներ
----------------

* Ֆուտբոլիստի էջը fussballdaten.de կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · Fussballdaten.de · Transfermarkt (խաղացող) · worldfootball.net (խաղացող) · Գերմանական ֆուտբոլային միություն |

 |
**Աբդուլահ Ալ-Հաֆիթ** (արաբ․՝ عبد الله الحافظ‎‎, դեկտեմբերի 25, 1992(1992-12-25), Էդ-Դամմամ, Սաուդյան Արաբիա), սաուդացի ֆուտբոլիստ, «Ալ-Խիլյալ» ակումբի պաշտպան։

Ակումբային կարիերա
------------------

Աբդուլահ Ալ-Հաֆիթն իր ֆուտբոլային կարիերան սկսել է «Ալ-Իթթիֆակ» ակումբում։ 2011 թվականի սեպտեմբերի 20-ին նա իր դեբյուտն է նշել Սաուդիայի Պրո-լիգայում` փոխարինման դուրս գալով «Ալ-Իթթիհադի» դեմ տնային հանդիպման վերջում։ Նույն տարվա վերջում նա տեղափոխվել է պորտուգալական պրեմիերայի «Ունիան Լեյրիա» ակումբ։ 2012 թվականի փետրվարի 24-ին Աբդուլահ ալ-Հաֆիթն իր առաջին հանդիպումն է անցկացրել պորտուգալական պրեմիերայում` «Մարիտիմու» ակումբի դեմ խաղում հանդես գալով մեկնարկային կազմում։ 2012/2013 խաղաշրջանում եղել է «Պասուշ դե Ֆերեիրա» ակումբի կազմում, սակայն այս թիմի կազմում չի մասնակցել որևէ պաշտոնական խաղի։

2013 թվականի ամռանը Աբդուլահ ալ-Հաֆիթը վերադարձել է Սաուդյան Արաբիա` պայմանագիր ստորագրելով «Ալ-Խիլյալ» ակումբի հետ։ 2015/2016 թվականի խաղաշրջանի երկրորդ կեսին նա վարձավճարով տեղափոխվել է «Խադջեր» ակումբ։

Ձեռքբերումներ
-------------

Սաուդյան Արաբիա«**Ալ-Հիլյալ**»

* Սաուդյան Արաբիայի չեմպիոն (**1**). 2016/17
* Սաուդյան Արաբիայի արքայի ֆուտբոլի գավաթակիր (**1**). 2015; 2017
* Սաուդյան Արաբիայի ֆուտբոլի սուպեր գավաթակիր (**1**). 2015

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  «Al-Ettifaq 1:0 Al-Ittihad» (անգլերեն) — slstat.com. Վերցված է 20 июня 2017-ին.
3. ↑  «Maritimo 1:0 Uniao Leiria» (անգլերեն) — soccerway.com. Վերցված է 20 июня 2017-ին.

Արտաքին հղումներ
----------------

* Պրոֆիլը ksa-team.com կայքում
* Ֆուտբոլիստի էջը *soccerway.com* կայքում(անգլ.)
* Պրոֆիլը *transfermarkt.com* կայքում(անգլ.)
* Պրոֆիլը slstat.com կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · Soccerway · Transfermarkt (խաղացող) · worldfootball.net (խաղացող) |

 |
**Ալեքսեյ Իվանովիչ Բոլշակով** (ռուս.՝ Алексей Иванович Большаков, մայիսի 25, 1966(1966-05-25)), խորհրդային և ռուս ֆուտբոլիստ, մարզիչ, խաղացել է պաշտպանի դիրքում։ ԽՍՀՄ սպորտի վարպետ (1988 թվական)։

Կարիերա
-------

Ալեքսեյ Բոլշակովը Վոլժսկիի «Տորպեդո» ակումբի սան է, որտեղ նրա մարզիչը եղել է Վալերի Կարնավսկին։ 1984 թվականին կատարել է իր նորամուտը «Տորպեդո» ակումբում Երկրորդ լիգայի խաղում։ Հետագայում խաղացել է Վոլգոգրադի «Ռոտոր» ակումբում, որի հետ 1987 թվականին անցել է բարձրագույն լիգա։ Վոլգոգրադում անցկացնելով ոչ լիարժեք վեց մրցաշրջան՝ վերադարձել է Վոլժսկի։ Հետո տեղափոխվել է Կամիշինի «Էներգիա» ակումբում, որի կազմում անցկացրել է 14 հանդիպում Բարձրագույն լիգայում։ 1988 թվականին խաղացել է Մայկոպի «Դրուժբա» ակումբում, դրանից հետո մեկ տարի անցկացրել է Աստանայի «Նաշա Կամպանիա» ակումբում։ 2000 թվականից մինչև 2002 թվականը խաղացել է Սարանսկի «Սվետոտեխնիկ» ակումբում, ավարտել է կարիերան «Տեքստիլշչիկում»։ 2009 թվականի սեպտեմբերի 26-ին մասնակցել է «Էներգիա» ակումբի և Վոլժսկիի շինարարության և տեխնոլոգիաների ինստիտուտի վետերանների խաղին, որ կայացել է Վոլժսկիում՝ Ֆեոդոր Լոգինովի անվան մարզադաշտում։

Ձեռքբերումներ
-------------

### Թիմային

Խորհրդային Սոցիալիստական Հանրապետությունների Միություն «Ռոտոր»
Առաջին լիգայի երկրորդ հորիզոնական (1) (անցել է բարձրագույն լիգա) – 1987

Ծանոթագրություններ
------------------

1. ↑  «Карнавский Валерий Федорович: Футбол — вся жизнь». Արխիվացված է օրիգինալից 2019 թ․ մարտի 29-ին. Վերցված է 2019 թ․ մարտի 30-ին.
2. ↑  5:5 — счет-подарок к юбилею ВИСТеха

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Transfermarkt (խաղացող) |

 |
**Ռոդրիգո Էլի** (իտալ.՝ Rodrigo Ely, նոյեմբերի 3, 1993(1993-11-03), Լաժեադու, Ռիու Գրանդի դու Սուլ, Բրազիլիա), բրազիլացի ֆուտբոլիստ, պաշտպան։ Հանդես է գալիս իսպանական «Ալավես»-ի և Բրազիլիայի երիտասարդական հավաքականի կազմում։

Ակումբային կարիերա
------------------

### «Միլան», «Ռեջինա»

2010 թվականին Ռոդրիգոն միացել է «Միլան»-ի երիտասարդական թիմին։ Թիմի հիմնական կազմում բրազիլացին չի մասնակցել ոչ մի հանդիպման և տեղափոխվել է «*Ռեջինա*»։ Թիմի կազմում իր դեբյուտը նշել է Իտալիայի գավաթի խաղարկության շրջանակներում կայացած «*Նոչերինա*յի» դեմ խաղում։ «*Ռեջինա*յի» կազմում իր առաջին գոլը Էլին խփել է 2012 թվականի հոկտեմբերի 6-ին՝ «*Նովարա*»-ի դեմ խաղում։ Մեկ մրցաշրջանի ընթացքում Ռոդրիգոն մասնակցել է 30 հանդիպման՝ դառնալով 1 գոլի հեղինակ։

### «Վարեզե»

2013 թվականին Ռոդրիգոն վարձակալական հիմունքներով տեղափոխվել է «*Վարեզե*»։ Թիմի կազմում իր դեբյուտը նշել է 2013 թվականի օգոստոսի 11-ին՝ «*Վիչենցա*»-ի դեմ խաղում։

### «Ավելինո»

2014 թվականին Ռոդրիգո Էլին տեղափոխվել է Սերիա B-ում հանդես եկող «*Ավելինո*»։ Թիմի կազմում մասնակցել է 35 հանդիպման։

### Վերադարձ «Միլան»

2015 թվականի հունիսի 9-ին Էլին վերադարձել է «Միլան»։ Նա թիմի հետ կնքել է 4-ամյա պայմանագիր։

Իր դեբյուտը նշել է 2015 թվականի օգոստոսի 23-ին՝ «Ֆիորենտինայի» դեմ խաղում։ Այդ խաղում նա ստացել է կարմիր քարտ, իսկ հանդիպումն ավարտվել է 2։0 հաշվով։

### «Ալավես»

2017 թվականի հունվարին Ռոդրիգոն վարձակալական հիմունքներով տեղափոխվել է «Ալավես»։

Միջազգային կարիերա
------------------

2014 թվականից Ռոդրիգո Էլին հանդես է գալիս Բրազիլիայի երիտասարդական հավաքականի կազմում։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  As (իսպ.) — Madrid: Grupo Prisa, 1967. — ISSN 1888-6671
3. ↑  A.C. Milan S.p.A. *bilancio* (financial report and accounts) on 31 December 2014 (in Italian), PDF purchased from Italian C.C.I.A.A.
4. ↑  «Il difensore Rodrigo Ely è dell'Avellino, a titolo definitivo» (Italian). A.S. Avellino 1912. 2014 թ․ հուլիսի 21. Արխիվացված է օրիգինալից 2016 թ․ հոկտեմբերի 11-ին. Վերցված է 2016 թ․ մայիսի 26-ին.`{{cite web}}`: CS1 սպաս․ չճանաչված լեզու (link)

Արտաքին հղումներ
----------------

* Պրոֆիլը *transfermarkt.com* կայքում(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ռոդրիգո Էլի» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · BDFutbol · FootballDatabase.eu · Soccerway · playmarkerstats.com (խաղացող) · Transfermarkt (խաղացող) · TuttoCalciatori.Net (խաղացող) · worldfootball.net (խաղացող) · ՈւԵՖԱ |

 |
**Կալին Երվանդի Ստեփանյան** (մայիսի 15, 1955(1955-05-15), Շամխոր, Ադրբեջանական ԽՍՀ, ԽՍՀՄ), խորհրդային և ռուս ֆուտբոլիստ, պաշտպան, մարզիչ։

Կենսագրություն
--------------

Հանդես է եկել ցածր լիգաների՝ «Ռևտրուդ» Տամբով (1977, 1979), «Մաշուկ» Պյատիգորսկ (1978), «Սպարտակ» Օրյոլ (1980-1983, 1988-1990), «Սպարտակ» Օրջոնիկիձե (1984-1987), «Ավտոդոր»/«Ավտոդոր-Օլաֆ» (1990-1992) թիմերում։ 1982 թվականին մեկ խաղ է անցկացրել Մոսկվայի «Սպարտակի» դուբլի համար։ Հանդես է եկել Վլադիկավկազի «Արֆան» (1994), «Ալմարկ», «Մասթերս» (1995, 1997) սիրողական թիմերում։

1992-1994 թվականներին եղել է Ավտոդորի մարզիչ։ Աշխատել է «Ալանիա-Դ» Վլադիկավկազ (1995, 2001-2002), «Սպարտակ» Անապա (1997, խաղացել է երկրորդ լիգայի 6 հանդիպումներում), «Էլխոտ» Էլխոտովո (1998, խաղացող մարզիչ), «Վիտյազ» Կրիմսկ (1999-2000, 2003), «Նեմկոմ» Կրասնոդար (2001), «Վոլգար-Գազպրոմ» Աստրախան (2004-2006), Աբինսկ (2008-2009), «Մաշուկ-ԿՄՎ» Պյատիգորսկ (2009-2012), Աստրախան (2009-2012) թիմերի գլխավոր մարզիչ 2012-2014), «Դրուժբա» Մայկոպ (մարտ-հունիս 2015)։

2015 թվականի սեպտեմբերից՝ «Կոբարտ» Տագանրոգ թիմի գլխավոր մարզիչ, որը հանդես է եկել Ռոստովի մարզի առաջնությունում, 2017 թվականի սեպտեմբերից նաև Հարավային դաշնային համալսարանի հավաքականի գլխավոր մարզիչ։

Որդին՝ Արթուրը, նույնպես ֆուտբոլիստ է ։

Ծանոթագրություններ
------------------

1. ↑  Новый главный тренер ЮФУ Калин Степанян: Моя философия – стиль «Барселоны»

Արտաքին հղումներ
----------------

Профиль FootballFacts.ru կայքում
**Բեսիկ Բերաձե** (փետրվարի 20, 1968(1968-02-20), Սուխում, Վրացական ԽՍՀ, ԽՍՀՄ), վրացի ֆուտբոլիստ։ Խաղացել է կիսապաշտպանի դիրքում։

Ակումբային կարիերա
------------------

Բեսիկը «Սամգուրալի» ակումբի սան է, որի կազմում հանդես է եկել 1986 թվականից մինչև 1992 թվականը։ «Սամգուրալի» ակումբի կազմում մասնակցել է Վրաստանի առաջնությանը։ 1989 թվականին արժանացել է Վրաստանի գավաթի հաղթողի տիտղոսին։ 1992 թվականին տեղափոխվել է Թբիլիսիի «Դինամո» ակումբ, որի կազմում երկու անգամ դարձել է Վրաստանի չեմպիոն։ 1994 թվականին տեղափոխվել է «Տրաբզոնսպոր» ակումբ, որի կազմում անցկացրել է 6 խաղ։ Այնուհետև վերադարձել է «Դինամո»։ Վերադառնալով ակումբ կարողացել է օգնել թիմին հաղթել 1994/1995 թվականների առաջնությունում, նաև 1995 թվականին ակումբն արժանացել է Վրաստանի գավաթին։ 1996 թվականին տեղափոխվել է «Չերնոմորեց», որի կազմում հնարավորություն է ունեցել մասնակցել Բարձրագույն լիգայում։ Ապրիլի 20-ին «Ռոստելմաշա» ակումբի դեմ խաղում դեբյուտել է Ռուսաստանի առաջնություն։ Բարձրագույն լիգայում անցկացրել է 66 խաղ։ Կարիերան ավարտել է իր առաջին ակումբում՝ «Սամգուրալիում»։

Ազգային հավաքականում անցկացրել է 8 խաղ։

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  «Ростсельмаш» Ростов-на-Дону 4-0 «Черноморец» Новороссийск

Արտաքին հղումներ
----------------

* Վիճակագրութունը *National Football Teams* կայքում(անգլ.)
*Վիքիպեդիայում կան հոդվածներ Գրիգորյան ազգանունով այլ մարդկանց մասին։*

**Դավիթ Գ․ Գրիգորյան** (հուլիսի 17, 1989(1989-07-17), Երևան, Հայկական ԽՍՀ, ԽՍՀՄ), հայ ֆուտբոլիստ, հենակետային կիսապաշտպան։ Հանդես է եկել Հայաստանի հավաքականում։

Կենսագրություն
--------------

Մեծահասակների մակարդակում հանդես է եկել 2007 թվականից «Արարատ-2»-ում (Երևան) Հայաստանի Առաջին լիգայում։ 2009 թվականին տեղափոխվել է բարձրագույն դիվիզիոնում հանդես եկող «Արարատի» կազմը և մրցաշրջանի ընթացքում 21 հանդիպում է անցկացրել առաջնությունում։ 2009 թվականին դարձել է Հայաստանի սուպերգավաթակիր, ընդ որում Սուպերգավաթի խաղում եղել է «Արարատի» ավագը։ Այնուհետև կրկին հանդես է եկել ակումբի երկրորդ կազմում։ 2012/13 մրցաշրջանի սկզբում խաղացել է Առաջին խմբի «Քինգ Դելյուքս» ակումբում (Երևան), սակայն արդեն 2012 թվականի սեպտեմբերին վերադարձել է «Արարատ», որտեղ հանդես է եկել հաջորդ երեք մրցաշրջաններում՝ խաղալով 50 հանդիպում։ Բարձրագույն խմբում իր միակ գոլը խփել է 2012 թվականի հոկտեմբերի 7-ին «Իմպուլսի» դարպասը՝ իր ակումբին բերելով 1-0 հաղթանակ.

2015/16 մրցաշրջանում խաղացել է «Միկայի» կազմում, սակայն չի կարողացել դառնալ հիմնական կազմի խաղացող՝ անցկացնելով ընդամենը 2 հանդիպում։ 2017 թվականի սկզբին կրկին վերադարձել է «Արարատ», բայց այնտեղ էլ չի կարողացել ամրապնդվել հիմնական կազմում։ Պրոֆեսիոնալ մակարդակում իր վերջին հանդիպումն անցկացրել է 2017 թվականի օգոստոսին։

Ընդհանուր առմամբ Հայաստանի Բարձրագույն խմբում անցկացրել է առնվազն 80 հանդիպում, խփել է մեկ գոլ։

Մեկ խաղ է անցկացրել Հայաստանի ազգային հավաքականի կազմում 2009 թվականի օգոստոսի 12-ին Մոլդովայի դեմ։

Ձեռքբերումներ
-------------

### Ակումբային նվաճումներ

**«Արարատ» (Երևան)**

* Հայաստանի Սուպերգավաթակիր – 2009

Ծանոթագրություններ
------------------

1. ↑  ARARAT VS. IMPULS 1 — 0
2. ↑  Армения 1 : 4 Молдавия

Արտաքին հղումներ
----------------

* Ֆուտբոլիստի էջը *FootballFacts.ru* կայքում
* Ֆուտբոլիստի էջը *soccerway.com* կայքում(անգլ.)
* Վիճակագրությունը *National Football Teams* կայքում(անգլ.)
**Ալեքսանդր Միխայիլովիչ Դենիսով** (փետրվարի 23, 1989(1989-02-23), Տուլա, ՌԽՖՍՀ, ԽՍՀՄ), ռուս ֆուտբոլիստ, Տուլայի «Արսենալ» ակումբի պաշտպան։

Կենսագրություն
--------------

### Ակումբային կարիերա

Տուլայի «Արսենալ» ակումբի սան է։ 2008-ից 2010 թվականներին (ընդմիջումով) խաղացել է Մոսկվայի «Դինամո» ակումբում։ Նորամուտը կատարել է 2008 թվականի հուլիսի 20-ին Ռուսաստանի առաջնության 14-րդ տուրի «Լուչ Էներգիա» ակումբի դեմ խաղում (0:1)։ 2008 թվականի օգոստոս-հոկտեմբեր ամիսներին վարձավճարով խաղացել է Առաջին դիվիզիոնի «Սալյուտ Էներգիա» ակումբում։ 2010-ից 2012 թվականներին հանդես է եկել Բրյանսկի «Դինամո» ակումբում։ 2012 թվականի փետրվարին վարձավճարով տեղափոխվել է «Ֆակել»։ 2012/13 մրցաշրջանից հետո վերադարձել է «Դինամո», սակայն ՖԱԼ առաջնությունից թիմի դուրս մնալուց հետո վերադարձել է «Ֆակել»։

2013 թվականի հունվարին տեղափոխվել է Տուլայի «Արսենալ»։ 2014 թվականի փետրվարի 19-ին խզել է ակումբի հետ կնքած պայմանագիրը։
2013/14 մրցաշրջանն անցկացրել է Նիժնեկամսկի «Նեֆտեխիմիկ» ակումբում, որից հետո տեղափոխվել է Աստրախանի «Վոլգար» ակումբ։ 2015 թվականին նորից դարձել է Տուլայի «Արսենալի» խաղացող։

### Հավաքականում

2009 և 2010 թվականներին անցկացրել է 4 խաղ Ռուսաստանի երիտասարդական հավաքականի կազմում՝ 2011 թվականի Եվրոպայի առաջնության որակավորման մրցաշարում։

Ձեռքբերումներ
-------------

* «Կենտրոն» տարածաշրջանի երկրորդ դիվիզիոնի հաղթող - 2012/13

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  Александр Денисов покинул «Арсенал» Արխիվացված 2014-02-23 Wayback Machine arsenaltula.ru
3. ↑  Денисов перешёл в «Арсенал» sportbox.ru

Արտաքին հղումներ
----------------

* Ալեքսանդր Դենիսովի հարցազրույցը «Արսենալ» ՊՖԱ-ի պաշտոնական ամսագրում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ալեքսանդր Դենիսով» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · FootballFacts.ru · Soccerway · Sportbox.ru · Transfermarkt (խաղացող) · worldfootball.net (խաղացող) · ՌՊԼ (խաղացող) · ՈւԵՖԱ |

 |
**Լի Սիգրիդ Անդերսոն** (շվեդ.՝ Li Sigrid Andersson, մայիսի 13, 1987(1987-05-13), Տուրկու, Ֆինլանդիա), ֆինն քաղաքական գործիչ, Ֆինլանդիայի խորհրդարանի անդամ (2015 թվականից), Ձախ միություն կուսակցության նախագահ (2016 թվականից)։ Կրթության նախարար Մարինի գրասենյակում, որը ձևավորվել է 2019 թվականի դեկտեմբերի 10-ին։

Կենսագրություն
--------------

Էթնիկ շվեդների ընտանիքից է։ Ծնվել է Թուրքում նկարիչ և քանդակագործ Յաան Էրիկ Անդերսոնի և լրագրող Սիվ Սկոգմանի ընտանիքում։

Իր իսկ հիշողությունների համաձայն, երբ նա 16 տարեկան էր, նա որոշել է միանալ Ձախ Միության երիտասարդական կազմակերպությանը ` Պավո Արխինյակիի թերթի հոդվածները կարդալուց հետո, ով այդ ժամանակ ղեկավարում էր այդ կազմակերպությունը։ 2010 թվականին ավարտել է քաղաքագիտության մագիստրոսի կոչումը Աբոյի ակադեմիայում, որտեղ ուսումնասիրել է միջազգային իրավունքի, մարդու իրավունքների և փախստականների հարցերը։ Նա հաճախել է ռուսաց լեզվի և մշակույթի դասընթացների։ 

 Լի Անդերսոն (2011)
2015 թվականի խորհրդարանական ընտրություններում ընտրվել է Էդուսկունտայի պատգամավոր Վարսինայս-Սուոմիի ընտրատարածքից, ընտրություններից հետո ընտրվել է ձախ միության խորհրդարանական խմբի փոխնախագահ։ Մշակույթի հարցերով խորհրդարանական կոմիտեի անդամ։

2016 թվականի փետրվարին 28-ամյա Անդերսոնը հայտարարեց, որ մտադրվել է առաջադրվել « Ձախ միություն» կուսակցության նախագահի պաշտոնում և 2016 թվականի հունիսի 6-ին ոչ պաշտոնական ընտրություններում ստացել է 3913 (61,85%) ձայներ, որից հետո մյուս թեկնածուները դուրս են եկել։ 2016 թվականի հունիսի 11-ին Օուլուում կայացած կուսակցության համագումարում Անդերսոնը ընտրվեց կուսակցության նախագահ (ղեկավար) ՝ փոխարինելով Պավո Արխինմիակիին ։ Ըստ Անդերսոնի, կուսակցության նպատակն է Ֆինլանդիան վերածել «հասարակության, որի դեպքում քաղաքացիների կարիքները և մարդու իրավունքներն ավելի կարևոր են, քան փողը»։

2019 թվականի նոյեմբերին նա վերընտրվեց որպես կուսակցության նախագահ, մինչդեռ այս պաշտոնի համար այլ դիմորդներ չկային։

2019 թվականի հունիսի 6-ին նա Ռինեի գրասենյակում ստացավ կրթության նախարարի պորտֆոլիոն, դեկտեմբերի 10-ին` Մարինի գրասենյակում։

Ծանոթագրություններ
------------------

1. 1 2 3 4
2. 1 2  ČSFD (չեխերեն) — 2001.
3. ↑
4. 1 2  Мазикина, Лилит (2019 թ․ դեկտեմբերի 18). «Как «молодая шпана» управляет Финляндией: Дочь однополой пары, «Пеппи Длинныйчулок» и другие женщины у власти». Kulturologia.Ru. Վերցված է 2019 թ․ դեկտեմբերի 19-ին.
5. ↑  «STT: Li Andersson lähtee vasemmistoliiton puheenjohtajakilpaan». Yle Uutiset. 2016 թ․ փետրվարի 3. Վերցված է 2016 թ․ հունիսի 6-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լի Անդերսոն» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | ČSFD |
|  |
| Չափորոշչային վերահսկողություն | ISNI: 0000000433821681 · LCCN: n2014024810 · VIAF: 308232001 · WorldCat VIAF: 308232001 |

 |